EkBass/fiwiki-20250220-pages-articles huggingface dataset:
HOTAS

HOTAS on lyhenne englanninkielisistä sanoista Hands On Throttle-And-Stick, joka tarkoittaa tärkeiden nappien ja kytkimien sijoittamista lentokoneen kaasukahvaan ja ohjainsauvaan. Konsepti mahdollistaa pääsyn tärkeisiin toimintoihin irroittamatta käsiä ohjaimista toimintojen ohjaamiseen. English Electric Lightning on ensimmäisiä koneita joissa konseptia käytettiin. Nykyään konsepti on laajalti käytössä useissa sotilaskoneissa. A-10C-koneessa oikeanpuoleisen kaasukahvan toiminnoilla ohjataan asejärjestelmiä. Konsepti esiintyy nykyään myös Formula 1 -autojen rateissa sekä peliohjaimissa. == Lähteet == Luokka:Lentokonekomponentit
Radikaalipuolue (täsmennyssivu)

Radikaalipuolue voi tarkoittaa seuraavia puolueita: *Radikaalipuolue (Parti Radical, virallisesti Parti Républicain Radical et Radical-Socialiste), ranskalainen liberaali puolue *Parti radical de gauche (PRG, ”vasemmiston radikaalipuolue”), ranskalainen vasemmistopuolue *Serbian radikaalipuolue (SRP), serbialainen oikeistopuolue *Radikaalipuolue (Partito Radicale, PR), Italiassa kylmän sodan aikana toiminut liberaalipuolue *Oleh Ljaškon radikaalipuolue, ukrainalainen puolue *Kansallinen radikaalipuolue, Suomessa 1990-luvulla toiminut äärioikeistolainen järjestö ==Katso myös== *Radikaalinen Kansanpuolue, Suomessa toiminut populistipuolue
Xitole

Xitole on kylä sekä osa-alue eli sektori Bafatán alueella Guinea-Bissaussa. Se sijaitsee Corubaljoen varrelle 66 kilometriä Bafatásta lounaaseen. Kylässä on 447 ja osa-alueella 16 928 asukasta (vuonna 2009, väestönlaskenta). Xitolen osa-alueen pinta-ala on 1 339,2 neliökilometriä. Kaupunkiväestöä ei ole. Portugalin siirtomaa-aikana Xitole oli toisen luokan kauppapaikka, jota dominoivat libanonilaiset ja syyrialaiset kauppiaat. ==Lähteet== Luokka:Bafatán alue Luokka:Guinea-Bissaun osa-alueet
Ludwig David Morenz

Ludwig David Morenz (s. 1965DNB,Katalog der Deutschen Nationalbibliothek > Morenz,Ludwig) on saksalainen egyptologi ja professori. ==Opinnot ja ura== Morenz opiskeli Hallen yliopistossa vuosina 1985–1990, tutkimuskohteina egyptologia, koptilaisuusKirjaimellinen käännös: Koptologia, engl. Coptology, assyriologia sekä klassillinen arkeologia. Jatko-opinnot hän suoritti vuosina 1990–1993 Leipzigin yliopistossa, jossa hän opiskeli egyptologiaa, assyriologiaa ja Lähi-idän uskonnollista historiaa. Hän väitteli tohtoriksi vuonna 1994. Saksan tutkimussäätiön (DFG:n) tutkijatohtorina hän oli vuosina 1998–2001. Vuonna 1992 hän osallistui arkeologisiin kaivauksiin Tell Bubastisissa. Morenz oli mukana kaivauksilla Nag Abu Saidissa, yhteistyössä Liverpoolin yliopiston tutkijan M. Collierin kanssa sekä Heluanin alueella Egyptissä. ==JulkaisujaDNB,Katalog der Deutschen Nationalbibliothek > Morenz,Ludwig > Publikationen== * Der Erinnerer – ein bedrohlicher altägyptischer Dämon und die existentielle Furcht vor dem Totengericht, 2015 * Das Hochplateau von Serabit el-Chadim : Landschaftsarchäologie und Kulturpoetik, 2014 * Medienevolution und die Gewinnung neuer Denkräume : das frühneolithische Zeichensystem (10./9. Jt. v. Chr.) und seine Folgen, 2014 * Die Zeit der Regionen im Spiegel der Gebelein-Region. Kulturgeschichtliche Re- Konstruktionen (= Probleme der Ägyptologie. Bd. 27). Brill, 2010 * Sinn und Spiel der Zeichen : visuelle Poesie im alten Ägypten, 2008 * Bild-Buchstaben und symbolische Zeichen : die Herausbildung der Schrift in der hohen Kultur Altägyptens, 2004 * Beiträge zur ägyptischen Schriftlichkeitskultur des Mittleren Reiches und der Zweiten Zwischenzeit, 1995 ==Lähteet== Luokka:Saksalaiset arkeologit Luokka:Saksalaiset egyptologit Luokka:Saksalaiset professorit Luokka:Vuonna 1965 syntyneet Luokka:Elävät henkilöt
Contuboel

Contuboel on kaupunki sekä osa-alue eli sektori Bafatán alueella Guinea- Bissaussa. Se sijaitsee Gebajoen varrella 29 kilometriä Bafatásta koilliseen. Kaupungissa on 4 115 ja osa-alueella 44 048 asukasta (vuonna 2009, väestönlaskenta). Contuboelin osa-alueen pinta-ala on 1 550,4 neliökilometriä. Kaupunkiväestön osuus on 9,3 %. ==Lähteet== Luokka:Bafatán alue Luokka:Guinea- Bissaun kaupungit Luokka:Guinea-Bissaun osa-alueet
Thirdspace

Thirdspace () on J. Michael Straczynskin vuonna 1998 käsikirjoittama televisioelokuva, joka liittyy kiinteästi televisiosarjaan Babylon 5. Elokuvan tapahtumat sijoittuvat ajallisesti alkuperäisen televisiosarjan 4. ja 5. tuotantokauden väliin. Elokuva on esitetty Suomen TV:ssä nimellä Kolmas ulottuvuus. == Juoni == Babylon 5:n miehistö löytää hyperavaruudesta tuntematonta alkuperää olevan muinaisen esineen. Hieman myöhemmin käy ilmi, että artifaktilla on telepaattisia ominaisuuksia ja se vaarantaa kaikkien asemalla olevien hengen. == Näyttelijät == Luokka:Yhdysvaltalaiset televisioelokuvat Luokka:Yhdysvaltalaiset tieteiselokuvat Luokka:Avaruuselokuvat Luokka:Vuoden 1998 yhdysvaltalaiset elokuvat
Parareptilia

Parareptiilit (Parareptilia, ”lähes matelijat”) on matelijoiden alaluokka tai kladi, jota voidaan käyttää perinteisesti anapsideinä pidettyjen matelijoiden tilalla – matelijoiden primitiivisimmän ryhmän, niihin joiden kallossa ei ole aukkoja silmien takana. Nykyään tätä luokittelua ei kuitenkaan pidetä luonnollisena, sillä anapsidiset piirteet kehittyivät erikseen monille ryhmille. Siksi luokittelun tilalla käytetään nykyään parareptiilejä erilaisin määritelmin. Eräs määritelmä sisältää Parareptiliaan kaikki anapsideinä pidetyt matelijat, paitsi mesosaurit. Toinen sisältää mesosaurit muttei kilpikonnia. Vielä eräs mahdollisuus ei sisällä kumpiakaan. Termi ”parareptiili” merkitsee että kaikkia muita matelijaryhmiä tulisi pitää ”eureptiileinä” (varsinaiset matelijat) joka myös sisältäisi linnut. Tarvitaan lisätutkimuksia asian selkeyttämiseksi. == Kladogrammeja == Kladogrammi Laurin & Reisz (1995) mukaan, jossa kilpikonnat sisältyvät Parareptiliaan: Kladogrammi Gauthier et al. (1988b) pohjalta, jossa Parareptilia on hävinnyt taksoni: == Lähteet == == Aiheesta muualla == * Mikko's Phylogeny Archive: Parareptilia *
Bambadinca

Bambadinca on kaupunki sekä osa-alue eli sektori Bafatán alueella Guinea- Bissaussa. Se sijaitsee Gebajoen varrella 30 kilometriä Bafatásta lounaaseen. Kaupungissa on 6 437 ja osa-alueella 31 834 asukasta (vuonna 2009, väestönlaskenta). Bambadincan osa-alueen pinta-ala on 843,8 neliökilometriä. Kaupunkiväestön osuus on 20,2 %. ==Lähteet== Luokka:Bafatán alue Luokka:Guinea-Bissaun kaupungit Luokka:Guinea-Bissaun osa-alueet
Fellow Finance

Fellow Finance Oyj oli välitetyn rahoituksen määrällä mitattuna Pohjoismaiden suurin joukkorahoitus- ja vertaislainapalvelu. Fellow Finance yhdistyi Evli Pankin talletuspankkitoimintaa jatkavan Evli Pankki Oyj:n kanssa huhtikuussa 2022, jolloin Fellow Finance lopetti toimintansa. == Historia == Fellow Finance perustettiin vuonna 2013 ja palvelu avautui yksityishenkilöille 2014. Fellow Financen perustivat Jouni Hintikka, Teemu Nyholm ja sijoittajana Harri Tilev. Taalerista tuli toukokuussa 2015 Fellow Financen osaomistaja ja Taalerin omistamasta rahoitusyhtiö Lainaamosta tuli puolestaan Fellow Financen kokonaan omistama tytäryritys. Kesäkuun 2015 yhtiökokouksen päätöksellä Fellow Finance muutti yhtiömuotonsa julkiseksi osakeyhtiöksi. Fellow Finance on muiden vertaislainayritysten kanssa perustanut maaliskuussa 2016 Vertaislainayhdistys ry:n, jonka tavoitteena on kehittää alan käytäntöjä ja lisätä tietoisuutta vertaislainaamisesta sekä edistää yhteiskunnallista keskustelua asiasta. Syyskuussa 2016 Fellow Finance avasi joukkorahoituspalvelun suomalaisille pk-yrityksille. Fellow Finance lanseerasi elokuussa 2017 sijoittajille uuden lyhytaikaisen sijoitustuotteen, suomalaisten yritysten myyntisaamiset. Syyskuussa 2017 yhtiö avasi vertaislainapalvelunsa Saksassa. Finanssivalvonta myönsi maksulaitoksen toimiluvan joulukuussa 2017 Fellow Finance Oyj:lle ensimmäisenä joukkorahoitus- ja vertaislainapalveluja tarjoavana yhtiönä. Kesäkuussa 2018 Fellow Finance laajentui Ruotsin kuluttajalainamarkkinoille Lokakuussa 2018 Fellow Finance listautui Helsingin pörssin First North Growth Market Finland -kauppapaikalle. Listautumisannissa yhtiö keräsi sijoittajilta 20 milj. euroa yhtiön osakekannan arvon noustessa listautumisannissa 45 milj. euroon (ennen annista saatavia varoja). Tammikuussa 2019 yhtiö avasi markkinapaikkansa Tanskassa Huhtikuussa 2022 Fellow Finance lopetti toimintansa. == Liiketoiminta == Vuoden 2020 lopussa yhtiön markkinapaikalle on rekisteröitynyt yli 17 000 sijoittajaa, jotka ovat lainanneet palvelussa yli 690 milj. euroa yli 900 000 lainanhakijalle. Fellow Finance on euroalueella ainoa joukkorahoituspalvelu, jonka kautta sekä yksityishenkilöt että yritykset voivat saman käyttöjärjestelmän kautta hakea markkinaehtoista rahoitusta suoraan laajalta joukolta sijoittajia. Yhtiö palvelee sijoittajia globaalisti tarjoten mahdollisuuden kenelle tahansa sijoittaa viiden eri maan vertaislainoihin sekä yritysten joukkorahoituslainoihin. == Lähteet == == Aiheesta muualla == * Fellow Finance Luokka:Suomen finanssipalveluyhtiöt
Middle

Middle () on yhdysvaltalainen tilannekomediasarja, jonka ovat luoneet Eileen Heisler ja DeAnn Heline. Sarjasta on tuotettu yhdeksän tuotantokautta. Suomessa sarjaa esittää MTV3. ABC vahvisti tammikuussa 2017 Middlen yhdeksännen tuotantokauden tuotannon. Yhdeksäs kausi jäi sarjan viimeiseksi ja sarjan viimeinen jakso esitettiin Yhdysvalloissa 22. toukokuuta 2018. Sarjassa seurataan Heckin perheen hektistä elämää. Keski-ikää lähestyvät perheen äiti Frankie ja isä Mike saavat olla jatkuvasti huolehtimassa jälkikasvustaan Axl'stä, Suesta sekä Brickistä, joiden elämästä ei vauhtia ja kommelluksia puutu. == Päänäyttelijät == == Lähteet == Luokka:2000-vuosikymmenen yhdysvaltalaiset tilannekomediat Luokka:2010-luvun yhdysvaltalaiset tilannekomediat Luokka:ABC:n televisio-ohjelmat
Cossé

Cossé on osa-alue eli sektori Bafatán alueella Guinea-Bissaussa. Osa-alueella 14 554 asukasta (vuonna 2009, väestönlaskenta). Se on tunnettu myös nimellä Galomaro. Cossén osa-alueen pinta-ala on 507,5 neliökilometriä. Kaupunkiväestöä ei ole. ==Lähteet== Luokka:Bafatán alue Luokka:Guinea-Bissaun osa-alueet
Gãmamudo

Gãmamudo on osa-alue eli sektori Bafatán alueella Guinea-Bissaussa. Osa- alueella 24 564 asukasta (vuonna 2009, väestönlaskenta). Gãmamudon osa-alueen pinta-ala on 903,2 neliökilometriä. Kaupunkiväestöä ei ole. ==Lähteet== Luokka:Bafatán alue Luokka:Guinea-Bissaun osa-alueet
Onuka

ONUKA on ukrainalainen elektro-folk-yhtye. Sen perustivat vuonna 2013 ukrainalaiset muusikot Eugene Filatov ja Nata Žyžtšenko. Muut ryhmän jäsenet ovat Daryna Sert (kosketinsoittaja ja taustalaulaja), Marija Sorokina (perkussionisti) ja Jevhen Jovenko (banduristi). Bändin soittamiin soittimiin kuuluvat erilaiset elektroniset rummut, pasuuna, käyrätorvi, sekä ukrainalaiset kansansoittimet, kuten bandura ja sopilka. ONUKA esiintyi vuoden 2017 Eurovision laulukilpailujen finaalin väliaikanumerona. == Historia == Ukrainankielinen sana Onuka tarkoittaa käännettynä "tyttärentytär", mikä on kunnianosoitus laulaja Žyžtšenkon isoisälle, joka on tunnettu kansansoitinten valmistaja Oleksandr Šliontšyk. Žyžtšenko aloitti musiikkiuransa Tomato Jaws nimisen yhtyeen jäsenenä, jonka hän perusti veljensä kanssa. Eugene Filatovin luotsaama bändi The Maneken teki monista yhtyeen kappaleista uudelleenmiksattuja versioita, joka lopulta johti Onukan syntymiseen. Laulaja Nata Žyžtšenko uskoo, että vanhat ukrainalaiset perinteet ja klassiset kansansoittimet (kuten bandura ja sopilka) katosivat Neuvostoliiton vallan aikana. == Diskografia == ONUKAn debyyttialbumi ONUKA julkaistiin 15. lokakuuta 2014 ja siitä tuli heti kuukauden myyntimenestys Ukrainan iTunesissa. Heidän ensimmäinen EP:nsä, LOOK, julkaistiin 15. toukokuuta ja debytoi niin ikään Ukrainan iTunes-listan kärjessä. ONUKA julkaisi toisen EP:nsä, nimeltään VIDLIK, 8. helmikuuta 2016. EP sisältää viisi kappaletta: Svitanok, Vidlik, Other (Intro), Other, ja 19 86. Žyžtšenko mainitsee Tšernobylin onnettomuudella ja sen merkityksellä Ukrainalle olevan merkittävä vaikutus albumiin. EP:n nimi, VIDLIK, tarkoittaa uutta alkua tai lähtölaskentaa. === Albumit === * Onuka (2014) * Mozaïka (2018) === EP:t === * LOOK (2014) * VIDLIK (2016) === Singlet === * LOOK (2013) * Time (2015) * Misto (2015) * City (2015) * Vidlik (2016) * 19 86 (2016) * Other feat. NAONI Orchestra (2016) == Tunnustus == Onuka oli vuonna 2015 ehdolla Ukrainan Yuna Music Awards -gaalassa Vuoden löytö -kategoriassa. == Lähteet == == Aiheesta muualla == * Viralliset verkkosivut * * Luokka:Ukrainalaiset yhtyeet
Empada

Empada on kaupunki sekä osa-alue eli sektori Quinaran alueella Guinea- Bissaussa. Se sijaitsee Bubajoen varrella 42 kilometriä Bubasta länteen. Kaupungissa on 2 267 ja osa-alueella 17 517 asukasta (vuonna 2009, väestönlaskenta). Empadan osa-alueen pinta-ala on 777,4 neliökilometriä. Kaupunkiväestön osuus on 12,9 %. ==Lähteet== Luokka:Guinea-Bissaun kaupungit Luokka:Guinea-Bissaun osa-alueet Luokka:Quinaran alue
Nimlot

Nimlot voi tarkoittaa: * Nimlot, faarao Sesonq I:n isä * Nimlot, egyptiläinen prinssi, Sesqonq I:n poika * Nimlot, Amonin ylipappi, faarao Osorkon II:n poika 22. dynastian aikana.
Greater Underwater Propulsion Power Program

Greater Underwater Propulsion Power Program (GUPPY) oli Yhdysvaltain laivaston toisen maailmansodan jälkeen aloittama ohjelma, jonka tarkoituksena oli parantaa sukellusveneiden nopeutta pinnan alla, ohjattavuutta ja toimintamatkaa. Lyhenteen lopussa oleva Y-kirjain lisättiin vain ääntämisteknisistä syistä. Laivasto aloitti ohjelman, jossa analysoitiin sotasaaliina saatuja Saksan laivaston tyypin XXI sukellusveneitä U-2513 ja U-3008. Tulokset johtivat neljään erilliseen tavoitteeseen, jotka olivat akustojen tehon lisääminen, sukellusveneiden virtaviivaistaminen, snorkkelien käyttöönotto ja tulenjohtojärjestelmän parantaminen. Laivasto keskittyi uuden alusluokan suunnitteluun, mutta hankintatoimisto uskoi tavoitteisiin päästävän olemassaolevien Gato-, Balao- ja Tench-luokkien alusten modernisoinnilla. Kesäkuussa 1946 laivaston operaatiopäällikkö hyväksyi GUPPY-projektin. Alun kahden aluksen muutostyöt Portsmouthin laivastontelakalla kasvoi useaksi erilaiseksi muutosohjelmaksi. Muutostyöt tuottivat seitsemän erilaista versiota, jotka olivat: GUPPY I, GUPPY II, GUPPY IA, Fleet Snorkel, GUPPY IIA, GUPPY IB ja GUPPY III. Osa aluksi muutetuista aluksista koki useampia erilaisia versioita hankkeen edetessä. == GUPPY I == == GUPPY II == == GUPPY IA == Hankintatoimisto määritti vuoden 1951 GUPPY IA (SCB 47A) ohjelman GUPPY II:n edullisemmaksi vaihtoehdoksi. Ohjelma sisälsi pääosan GUPPY II:n parannuksista, mutta siitä puuttui akuston muutos ja siihen liittyvät laajat sisätilamuutokset. Aluksille asenneetiin tehokkaammat Sargo II -akut, jotka oli kehitetty halvemmiksi vaihtoehdoiksi tarjoten kuitenkin lähes saman tehon. Sargo II -akkujen kestoikä oli myös parempi kuin GUPPY-akkujen mutta heikompi kuiten alkuperäisten Sargo-akkujen. Kaikuhuonetilat sijoitettiin uudelleen etummaiseen torpedohuoneeseen makuutilojen alapuolelle. Muutostyöt tehtiin seuraaville aluksille: *USS Becuna *USS Blackfin *USS Caiman, Turkin laivaston TCG Tumlupinar (S339) *USS Blenny *USS Chivo, Argentiinan laivaston ARA Santiago del Estero (S-22) *USS Chopper *USS Atule, Perun laivaston BAP Pacocha (SS-48) *USS Sea Poacher, Perun laivaston BAP La Pedrera (SS-49) *USS Sea Robin *USS Tench == Fleet Snorkel == == GUPPY IIA == Vuosina 1952-1954 toteutettu GUPPY IIA (SCB 47C) oli GUPPY IA -ohjelman kaltainen. == GUPPY IB == GUPPY IB oli ainoastaan termi, joka kuvasi rajoitettua päivitystä neljälle Nato-maiden laivastoille luovutettavalle alukselle. Aluksiin asennettiin snorkkeli ja ne vastasivat GUPPY IA päivitystä ilman kaikuluotaimen vaihtoa, tulenjohtojärjestelmän modernisointia tai ESM-järjestelmää. Alukset olivat: *USS Barb, Italian laivaston Enrico Tazzoli (S511) *USS Dace, Italian laivaston Leonardo da Vinci (S510) *USS Hawkbill, Alankomaiden laivaston Hr. Ms. Zeeleeuw (S803) *USS Icefish, Alankomaiden laivaston Hr. Ms. Walrus (S802) == GUPPY III == { Luokka:Yhdysvaltain laivasto
Atabyrionin Zeuksen temppeli

Atabyrionin Zeuksen temppeli oli antiikin aikainen Zeus Atabyriokselle omistettu kreikkalainen temppeli Atabyrion-vuorella Rhodoksen saarella (nykyinen Attávyros, Ródos) Kreikassa. Sen arkeologinen kohde sijaitsee lähellä vuoren huippua. Zeuksen tai jonkun muun vastaavan jumalan kultti Atabyrion-vuorella palautuu esihistorialliselle ajalle, mahdollisesti jo minolaiselle kaudelle. Apollodoroksen ja Diodoroksen mukaan kultin perusti Kreetalta paennut Althaimenes. Paikka vuorella oli sellainen, josta näkyi tämän kotisaarelle Kreetalle saakka. Muistona kotipaikan jumalista hän rakensi temppelin Zeukselle. Nykyään on puolestaan esitetty, että kultti olisi mahdollisesti ollut hieman myöhempää, foinikialaista alkuperää, sillä saarella oli foinikialainen siirtokunta, ja myös vuoren nimi on seemiläistä alkuperää. Eräistä viitteistä on ajateltu, että kultti olisi mahdollisesti ollut omistettu Zeuksen lisäksi myös Athenelle. Piirtokirjoituksista tiedetään, että saarella toimi atabyriasteina tunnettu uskonnollinen kilta, jonka hoidossa kultti mahdollisesti oli. Temppeli sijaitsi hieman vuoren korkeimmasta huipusta etelään noin metrin korkeudessa. Ylös vuorelle ja arkeologiselle kohteelle kulkee tie, joka saa alkunsa Émponaksen kylän lounaispuolelta. Vuorella on jäänteet noin 36 metrin pituisella muurilla ympäröidystä temenos- alueesta. Temppelirakennuksesta on säilynyt joitakin harmaasta kalkkikivestä tehtyjä osia. Suurimmat kivet ovat noin 1,5 metriä pitkiä. Temppelin pylväitä ei ole säilynyt. Vuorelta on löydetty lukuisia votiivilahjoja. Pääosa niistä on pieniä pronssisia härkäfiguriineja eli pienoispatsaita. Niiden perusteella on päätelty, että Zeusta olisi mahdollisesti alun perin palvottu paikalla härkähahmoisena. Antiikin aikana kerrottiin, että vuoren härät (tai härkiä esittäneet patsaat) mylvivät, jos saarta uhkasi joku vaara. Erään teorian mukaan tämä voisi viitata myös siihen, että alkuperäiseen kulttiin olisi kuulunut ihmisuhreja, joissa härkähahmon (vertaa Pasifae) tai vuodan sisällä ollut uhri olisi poltettu. Myöhemmin antiikin aikana Atabyrionin Zeus oli ihmishahmoinen muiden jumalten tavoin, mikä näkyy muun muassa rahoissa, joissa tämän kuva esiintyy. Vuorelta on löydetty myös muun muassa Zeuksen patsaan pää. Appianoksen mukaan Rhodoksen kaupunginmuurin lähellä oli hellenistisellä kaudella saman kultin pyhäkkö, sillä ajatuksella, ettei ihmisten tarvinnut aina kiivetä ylös vuorelle, joka sijaitsi kaukana kaupungista. Kaupunkipyhäkkö ei kuitenkaan syrjäyttänyt vuoripyhäkköä, vaan myös se säilyi käytössä. Vuorella temppelin koillispuolella hieman alempana sijaitsi muita rakennuksia, joihin lukeutuu muun muassa sisterni eli vesisäiliö. Keskiajalla temppelin paikalle rakennettiin luostari uudelleenkäyttämällä sen kiviä. Luostarin raunioiduttua paikalle rakennettiin pieni Pyhälle Johannekselle (Ágios Ioánnis) omistettu kappeli, joka on sekin nykyisin raunioina. == Lähteet == == Aiheesta muualla == Luokka:Antiikin Kreikan temppelit Luokka:Antiikin Rhodos Luokka:Arkeologiset kohteet Kreikassa
Filérimos

Filérimos () on kukkula Ródoksen saarella Kreikassa. Sen korkeus on 267 metriä. Kukkula sijaitsee Ródoksen pohjoisosassa noin kahdeksan kilometriä lounaaseen Ródoksen kaupungista ja noin kaksi kilometriä etelään Ialysóksen kaupungista. pienoiskuva|vasen|Antiikin Ialysoksen raunioita. Filérimos- kukkula oli antiikin aikaisen Ialysoksen kaupungin akropolis eli linnavuori. Kukkulan ympäristö on ollut asuttu esihistorialliselta ajalta lähtien. Sen lähettyviltä on löydetty merkkejä asutuksesta minolaisella ja mykeneläisellä kaudella. Ialysoksen kaupunki kukoisti paikalla 400-luvulla eaa. Kukkulalla oli muun muassa Athene Poliaalle omistettu temppeli. Nykyisin kukkulalla sijaitsee Neitsyt Marialle Elävöittävälle lähteelle (Zoodóchos Pigí) omistettu Filérimoksen luostari (Moní Filerímou). Sen rakennutti Johanniittain ritarikunta 1400-luvulla. Luostari edustaa arkkitehtuuriltaan goottilaista tyyliä ja se on rakennettu varhaisemman bysanttilaisaikaisen luostarin paikalle. Turkkilaiset tuhosivat luostarin, ja se kunnostettiin 1900-luvulla italialaisvallan aikana. Kukkulalle on rakennettu myös ristintie, joka päättyy 18 metriä korkealle kiviselle ristille paikalla, joka kuvaa Golgataa. == Lähteet == == Aiheesta muualla == Luokka:Arkeologiset kohteet Kreikassa Luokka:Kreikan vuoret Luokka:Linnavuoret Luokka:Ródos
Britt Allcroft

Britt Allcroft (oikealta nimeltään Hilary Mary Allcroft,14. joulukuuta 1943 Worthing, West Sussex – 27. joulukuuta 2024https://www.nytimes.com/2025/01/03/arts/britt-allcroft-thomas-tank-engine- dead.html) oli englantilainen elokuvaohjaaja ja -käsikirjoittaja. Hän toimi Tuomas Veturi- ja Shining Time Station -televisiosarjojen tuottajana, joiden pohjalta hän teki elokuvan Thomas and the Magic Railroad kesällä 2000. == Lähteet == == Aiheesta muualla == * Britt Allcroft Productions Luokka:Tuomas Veturi Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Vuonna 1943 syntyneet Luokka:Vuonna 2024 kuolleet
Akseli Gallen-Kallelan patsas

Akseli Gallen-Kallelan patsas on hänen syntymäkaupunkinsa Porin Pohjoispuistossa sijaitseva näköismonumentti. Sen on suunnitellut kuvanveistäjä Heikki Nieminen ja se on pystytetty vuonna 1965. Veistoksesta järjestettiin kilpailu, jonka osallistujien kesken kaupunginhallitus päätyi Niemisen luonnoksen kannalle. ==Lähteet== Luokka:Porin patsaat ja veistokset
Fulacunda

Fulacunda on kaupunki sekä osa-alue eli sektori Quinaran alueella Guinea- Bissaussa. Se sijaitsee Geba- ja Bubajoen välisellä niemellä 32 kilometriä Bubasta luoteeseen. Kaupungissa on 1 526 ja osa-alueella 11 275 asukasta (vuonna 2009, väestönlaskenta). Fulacundan osa-alueen pinta-ala on 917,3 neliökilometriä. Kaupunkiväestön osuus on 13,5 %. Portugalin siirtomaa-aikana Fulacunda oli toisen luokan kauppapaikka, jota dominoivat libanonilaiset ja syyrialaiset kauppiaat. ==Lähteet== Luokka:Guinea-Bissaun kaupungit Luokka:Guinea-Bissaun osa-alueet Luokka:Quinaran alue
Aloïse

Aloïse on vuonna 1975 ensi-iltansa saanut Liliane de Kermadecin ohjaama ranskalainen draamaelokuva, jonka pääosissa ovat Delphine Seyrig ja Isabelle Huppert. Seyrig näyttelee vanhempaa ja Huppert nuorempaa sveitsiläistä skitsofrenista art brut -taiteilijaa, Aloïse Corbazia (1886–1964), jonka elämästä elokuva kertoo. Elokuvan käsikirjoituksen laativat de Kermadec ja André Téchiné. De Kermadec, Guy Cavagnac, Alain Dahan ja Paul Vecchiali olivat elokuvan tuottajina. Elokuvan tuotantoyhtiönä oli Unité Trois. Aloïse sai ensi-iltansa Ranskassa 2. huhtikuuta 1975, oli Framo Diffusionin teatterilevittämä ja keräsi teatterikierroksensa aikana 73 236 katsojaa. Elokuva kilpaili vuoden 1975 Cannesin elokuvajuhlilla, missä Liliane de Kermadec oli ehdokkaana pääkilpailussa parhaan elokuvan Kultaisen palmun saajaksi. Isabelle Huppert sai roolisuorituksestaan parhaan naissivuosan César-ehdokkuuden. Aloïse julkaistiin DVD:lle Ranskassa 18. maaliskuuta 2008. == Näyttelijät == == Lähteet == == Aiheesta muualla == * * * * Aloïse AlloCinéssä * Aloïse UniFrancessa * Aloïse JP’s Box-Officessa Luokka:Vuoden 1975 ranskalaiset elokuvat Luokka:Ranskalaiset draamaelokuvat
Tite

Tite on kaupunki sekä osa-alue eli sektori Quinaran alueella Guinea-Bissaussa. Se sijaitsee Geba- ja Bubajoen välisellä niemellä 71 kilometriä Bubasta luoteeseen. Kaupungissa on 938 ja osa-alueella 14 862 asukasta (vuonna 2009, väestönlaskenta). Titen osa-alueen pinta-ala on 699,5 neliökilometriä. Kaupunkiväestön osuus on 6,3 %. Guinea-Bissaun itsenäisyyssota alkoi vuonna 1963 hyökkäyksellä Titessä sijainnutta portugalilaista varuskuntaa vastaan. ==Lähteet== Luokka:Guinea-Bissaun kaupungit Luokka:Guinea-Bissaun osa-alueet Luokka:Quinaran alue
Taitoluistelun maailmanmestaruuskilpailut 1912

Taitoluistelun maailmanmestaruuskilpailut 1912 olivat Sveitsin Davosissa ja Ison-Britannian Manchesterissa käydyt taitoluistelun maailmanmestaruuskilpailut, jotka kilpailtiin kahdessa vaiheessa. Naiset kilpailivat Davosissa 27.–28. tammikuuta. Miesten ja parien kilpailu käytiin 16.–17. helmikuuta Manchesterissa. == Kilpailijat == Miehet Sija Kilpailija Maa Pisteet Sijaluku 1 Fritz Kachler Itävalta 8 2 Werner Rittberger Saksa 16 3 Andor Szende 18 4 Harald Rooth 28 5 Arthur Cumming 36 6 Dunbar Poole 41 Naiset Sija Kilpailija Maa Pisteet Sijaluku 1 Opika von Méray Horváth 7 2 Dorothy Greenhough-Smith 14 3 Phyllis Johnson 18 4 Gwendolyn Lycett 18 5 Grete Strasilla Saksa 20 6 Mizzi Wallenreiter Itävalta 28 7 Ludowika Jakobsson- Eilers Suomi 35 Parit Sija Kilpailija Maa Pisteet Sijaluku 1 Phyllis Johnson / James H. Johnson 54 8,5 2 Ludowika Jakobsson-Eilers / Walter Jakobsson Suomi 52,75 10 3 Alexia Bryn-Schøien / Yngvar Bryn 50 14 4 Hedwig Winzer / Hugo Winzer Saksa 20 5 Anita del Monte / Louis Magnus 25.5 6 Enid Harrison / Basil Williams 29 7 Mrs. Arthur Sadogan / Arthur Cumming 36 8 Louise Lovett / Ernest Worsley 37 == Lähteet == * 8.2.1912 Suomen Urheilulehti no 4, sivu 5 * 14.3.1912 Suomen Urheilulehti no 9, sivu 7 * Tulokset - The sports.org Luokka:Vuoden 1912 urheilu 1912 Maailmanmestaruuskilpailut 1912 Luokka:Manchesterin urheilu Luokka:Davosin urheilu
Dylan Wells

Dylan Wells (s. 3. tammikuuta 1998 St. Catharines, Ontario, Kanada) on kanadalainen jääkiekkomaalivahti, joka pelaa NHL-joukkue Dallas Starsin organisaatiossa. Heinäkuussa 2021 Edmonton Oilers kauppasi Wellsin Carolina Hurricanesiin vaihdossa tulevaisuuden lupauksiin. Wells teki maalin OHL:ssä huhtikuussa 2017. Viimeisenä vaihtopäivänä maaliskuussa 2023 Blackhawks kauppasi Wellsin ja Max Domin Dallas Starsiin vaihdossa Anton Khudobiniin ja toisen kierroksen varausvuoroon vuoden 2025 varaustilaisuudessa. == Lähteet == Luokka:Kanadalaiset jääkiekkomaalivahdit Luokka:Edmonton Oilersin varaamat pelaajat Luokka:Maalin tehneet jääkiekkomaalivahdit Luokka:Vuonna 1998 syntyneet Luokka:Elävät henkilöt
Tuurinportti

Tuurinportti on Alavudella, Suomessa sijaitseva liikekeskus, joka avattiin kesäkuussa 2017. Rakennus on kooltaan 2 820 neliömetriä. Sen rakennustyöt alkoivat syksyllä 2016. Kauppakeskuksessa oli useita vuokralaisia erikoisliikkeineen sekä suuri outlet-alue. Tammikuussa 2021 Veljekset Keskinen osti Tuurinportin kiinteistön tontteineen. Tiloihin avautuu keväällä 2021 pihamyymälä. == Lähteet == == Aiheesta muualla == * Tuurinportti Luokka:Suomen kauppa- ja ostoskeskukset Luokka:Alavus
Montefalco

Montefalco on kunta Keski-Italiassa Umbrian hallintoalueella olevassa Perugian maakunnassa. Se sijaitsee korkean kukkulan päällä, josta on näkymät ympäröiviin Clitunno-, Topino- ja Tiberjokien laaksoihin. Lisäksi kaupungista voi nähdä useita kaukaisempia kaupunkeja ja vuoria. Kaupunkia kutsutaankin Umbrian parvekkeeksi. Kaupungin kotisivut Montefalcossa on viinin viljelyllä pitkät perinteet, ja sen viinit ovat arvostettuja. Giro d’Italia 2017 ==Nähtävyyksiä== Kaupungin nähtävyyksiä ovat kaupungin muurit portteineen. Portteja on viisi ja ne ovat nimeltään Porta Camiano, Porta Sant'Agostino, Porta San Bartolomeo (nykyään Porta Federico II), Porta della Rocca ja Porta di San Leonardo. Kaupungin keskussa oleva lähes pyöreä aukio Piazza del Comune on kaupungin keskus. Aukion laidalla on kunnantalo Palazzo Comunale.Kaupungin kotisivut Entinen kirkko ja nykyinen museo Complesso Museale Di San Francesco esittelee kaupungin historiaa, kulttuuria ja perinteitä. Se on rakennettu vuosina 1335-1338, ja oli ensimmäinen fransiskaanien asutus kaupungin muurien sisäpuolella. Kirkkona se toimi vuoteen 1863 saakka, jolloin se siirtyi kunnan omistukseen ja lopulta siitä tehtiin museo vuonna 1895. Vuodesta 1990 lähtien museo on jaettu kolmeen näyttelytilaan: entiseen kirkkoon, kuvagalleriaan ja kryptaan. Entinen kirkon tiloissa on nähtävillä Benozzo Gozzolin freskoja. Kuvagalleriassa on paikallisen taidemaalarin Francesco Melanzion maalauksien lisäksi, Antoniazzo Romanon, Niccolò Alunnon ja Melozzo da Forlìn maalauksia. Kryptassa on nähtävillä arkeologisia löytöjä, veistoksia ja fragmentteja eri aikakausilta. Tiedosto:Porta_Sant'Agostino_(Montefalco).jpg|Porta Sant'Agostino Tiedosto:Montefalco_-_Palazzo_Comunale.jpg|Palazzo Comunale Tiedosto:Montefalco_-_Chiesa_di_San_Francesco_02.jpg|Complesso Museale Di San Francesco Tiedosto:Montefalco_- _Chiesa_di_San_Francesco,_Cappella_di_San_Gerolamo.jpg|Benozzo Gozzolin freskoja == Lähteet == ==Aiheesta muualla== Luokka:Perugian maakunnan kunnat
Catió

Catió on kaupunki Guinea-Bissaussa. Se sijaitsee Tombali- ja Cumbijãjokien välisellä niemellä 280 kilometriä Bissausta maanteitse kaakkoon. Kaupunki on Tombalin alueen ja Catión osa-alueen eli sektorin hallinnollinen keskus. Kaupungissa on 4 886 ja osa-alueella 26 999 asukasta (vuonna 2009, väestönlaskenta). Catión osa-alueen pinta-ala on 1 020,1 neliökilometriä. Kaupunkiväestön osuus on 18,1 %. ==Lähteet== Luokka:Guinea-Bissaun kaupungit Luokka:Guinea-Bissaun osa-alueet Luokka:Tombalin alue
Marja (täsmennyssivu)

Marja voi tarkoittaa esimerkiksi seuraavia: * marja, yleiskielessä pieni, mehevä ja pyöreähkö kasvinosa * marja, kasvitieteessä mehevien hedelmien tyyppi, joka on kehittynyt emin sikiäimestä * Marja, naisen etunimi * ”Marja”, Unto Monosen tango
Painin Suomen-mestaruuskilpailut 1912

Vuoden 1912 painin Suomen-mestaruuskilpailut järjestettiin Vaasassa 23.-24. maaliskuuta. Ne olivat järjestyksessään viidennet SVUL:n painimestaruuskilpailut. Kisojen ainoa laji oli kreikkalais-roomalainen paini, jossa painittiin neljässä painoluokassa. Ottelut olivat äärimmäisen tasaisia. Vain viidessä kamppailussa saatiin ratkaisu ennen täyttä aikaa, kun taas 28 ottelua päättyi ratkaisemattomaan - mm. kaikki raskaan sarjan ottelut, jolloin kilpailijat sijoitettiin painonmukaiseen järjestykseen kevyimmästä painavimpaan. Kalle Viljamaa putosi näin neljänneksi. Sarjassa 73 kg oli kuusi painijaa, joista kaksi parasta pystyi kahteen aikavoittoon kolmen ratkaisemattoman lisäksi. Mestaruus ratkaistiin näiden välisellä arvonnalla. Kaikki muut sarjan kilpailijat suljettiin kilpailusta neljän ratkaisemattoman ottelun takia, joten pronssimitali jäi jakamatta. == Mitalistit == Painoluokka Kultaa Hopeaa Pronssia 66,5 kg Tatu Kolehmainen Vilhelm Lehmusvirta Kalle Kandelberg 73 kg Heikki Karhunsaari Robert Oksa ei jaettu 83 kg Emil Westerlund M. Hämäläinen Arvi Saaristo yli 83 kg Viktor Salovaara Uuno Pelander Adolf Lindfors <!-- selostus: selostus: selostus: == Lähteet == * 28.03.1912 Suomen Urheilulehti no 11, sivu 5 * Painin SM-kisojen tulokset 1910–1914 Luokka:Vuoden 1912 urheilu Luokka:Painin Suomen-mestaruuskilpailut Luokka:Vaasan urheilutapahtumat
Typpö

Typpö on sukunimi. Se on muun muassa seuraavien suomalaisten henkilöiden sukunimi: * Alvar Typpö (1932–1992), aputyömies ja kuuluisa talkoolainen * Asko Typpö (s. 1948), rovasti ja runoilija * Leonard Typpö (1868–1922), runoilija, maallikkosaarnaaja, maanviljelijä ja kansanedustaja (Suomalainen puolue, Kokoomus) * Sulo Typpö (1905–1987), Tampereen kaupunginjohtaja 1943–1957 * Taneli Typpö (1878–1960), sosialidemokraattien kansanedustaja 1909–1918 ja 1922–1929 ja maanviljelijä Typpö on myös kylä Raution ja Tyngän välissä. Typössö on arviolta noin 120 asukasta.
Österman

Österman on sukunimi. Se on muun muassa seuraavien henkilöiden sukunimi: * Hans Österman (s. 1978), ruotsalainen pöytäjääkiekkoilija * Henrik Österman (1718–1786), oltermanni ja lahjoittaja * Hugo Österman (1892–1975), kenraali * Markus Österman, yksi Heinojen murhaajista * Nalle Österman (s. 1973), musiikkitoimittaja * Rudolf Wilhelm Österman (1890–1918), toimittaja ja lääninvaltuuskunnan komissaari
Indianapolis 500 2017

Indianapolis 500 2017 (virallisesti 101st Indianapolis 500 presented by PennGrade Motor Oil) oli IndyCar -sarjan kauden 2017 kuudes osakilpailu, joka ajettiin 28. toukokuuta Indianapolis Motor Speedwayn ovaaliradalla. Fernando Alonso teki debyytin ajamalla Indianapolis 500 kilpailun McLaren Honda Andretti -tallin autolla. == Kilpailu == Kilpailussa nähtiin raju kolari kun Scott Dixon tormäsi radalla Jay Howardin vaurioituneeseen autoon. Törmäyksen seurauksena Dixonin auto lähti hurjaan ilmalentoon ja laskeutui rajusti ratavallin päälle jonka myötä Dixonin auton perä katkesi iskun seurauksena. Alonson kilpailu päättyi moottoririkkoon 21 kierrosta ennen maalia. Kilpailun voittoon ajoi entinen F1-kuljettaja Takuma Satō. Alonso valittiin Indianapolis 500 -kisan parhaaksi tulokaskuskiksi maanantaina järjestetyssä palkintogaalassa. Espanjalaiskuski tienasi suorituksestaan reilut 270 000 euroa, josta reilut 40 000 euroa tuli parhaan tulokaskuskin palkinnosta. == Lähteet == == Aiheesta muualla == Luokka:Indianapolis 500 Luokka:Vuoden 2017 moottoriurheilu
Viestijuoksun Suomen-mestaruuskilpailut 1912

Viestijuoksun Suomen-mestaruuskilpailut 1912 olivat kolmannet viestijuoksun Suomen-mestaruuskilpailut. Kilpailut käytiin Viipurissa 15.–17. kesäkuuta 1912 yleisten voimistelu- ja urheilujuhlien yhteydessä. ==Miehet== === Miehet 4 x 100 metriä === ! Joukkueet juoksivat yksitellen. Sija Seura Kilpailijat Aika 1 Helsingin IFK Paul Jefimoff, John Engberg, Rolf Berner, Lars Hornborg 47,7 2 Helsingin Kisa-Veikot Toivo Latvio, V. Seppälä, Erkki Kättö, Lauri Lång 47,8 3 Viipurin Ponteva 52,7 === Miehet 1 600 metriä === (800+400+200+200) Sija Seura Kilpailijat Aika 1 Helsingin IFK Rolf Berner, V.Segersven, Paul Jefimoff, Lars Hornborg 4.00,0 2 Helsingin Kisa-Veikot V.Wulff, Erkki Kättö, T.Latvio, Lauri Lång 4.03,7 3 Viipurin Ponteva 4.15,6 === Miehet 5 x 2 000 metriä === Sija Seura Kilpailijat Aika 1 Helsingin Jyry Tatu Kolehmainen, J.Kuitunen, Ville Kyrönen, H. Nyholm, Hannes Kolehmainen 30.16,2 2 Helsingin Kisa-Veikot V.Wulff, T.Halonen, A.Ahlgren, S.Väiniö, A.Vilenius 31.15,0 3 Viipurin Reipas T.Laakkonen, J.Kämäräinen, V.Nenonen, Adolf Manninen, K.Ottelin 31.28,4 4 Viipurin Ponteva 33.04,0 == Lähteet == * 20.06.1912 Suomen Urheilulehti no 21, sivut 3-4 Luokka:Vuoden 1912 yleisurheilu Luokka:Viestijuoksun Suomen-mestaruuskilpailut Luokka:Viipurin urheilu
Pia Douwes

Petronella Irene Allegonda ”Pia” Douwes (s. 5. elokuuta 1964 Amsterdam, Alankomaat) on alankomaalainen laulaja ja näyttelijä. Hän on tullut tunnetuksi lukuisista musikaalirooleistaan eri Euroopan maissa ja erityisesti saksankielisessä Euroopassa. Hän onkin yksi Euroopan tunnetuimmista musikaalitähdistä.Alchetron: Pia Douwes ==Ura== Douwes aloitti uransa musikaaliteatterissa 1980-luvun puolivälissä Wienissä. Yksi hänen ensimmäisiä roolejaan oli Grizzabellan rooli musikaalissa Cats, jossa hän näytteli 1980-luvun lopulla Wienissä, Amsterdamissa ja Moskovassa. Hänet tunnetaan kenties parhaiten roolistaan keisarinna Sissinä itävaltalaisessa musikaalissa Elisabeth. Hänen muita tunnettuja musikaaliroolejaan ovat Maria (West Side Story), Fantine (Les Misérables), Rizzo (Grease), Sally Bowles (Cabaret), Eva Perón (Evita), Janet (The Rocky Horror Show), Velma Kelly (Chicago) ja Norma Desmond (Sunset Boulevard). Douwes näytteli Velma Kellya Chicago-musikaalissa sekä Lontoon West Endissä että New Yorkin Broadwaylla. Hän oli myös Pocahontasin äänenä Disneyn animaatioelokuvan hollanninkielisessä versiossa. ==Lähteet== ==Aiheesta muualla== * Pia Douwesin kotisivut Luokka:Alankomaalaiset näyttelijät Luokka:Alankomaalaiset laulajat Luokka:Vuonna 1964 syntyneet Luokka:Elävät henkilöt
The Norden

The Norden eli The Pohjoismaat on Svenska Ylen tuottama ajankohtaisohjelma. Sen tuottajat ovat Joakim Rundt ja Lasse Grönroos. Sarja sijoittuu Pohjoismaihin, erityisesti Suomeen, Ruotsiin, Norjaan ja Tanskaan. The Norden on selostettu ruotsiksi. Sarjassa on kuusi jaksoa. Näiden lisäksi ensimmäisestä jaksosta tuttu Haldenin vankilan työntekijä on osallistunut saman kuvausryhmän tunnin mittaiseen englanninkieliseen spin-off-jaksoon Breaking the cycle. == Konsepti == Sarjassa tutkitaan pohjoismaista yhteiskuntaa ulkopuolisin silmin. Ulkomaalainen vierailija saa tehtäväkseen verrata pohjoismaisia arvoja omiin lähtökohtiinsa ja luoda keskustelua siitä, miten kulttuurit eroavat toisistaan. Jokainen The Nordenin jaksoista alkaa tällä selitteellä: > "Tämä on The Pohjoismaat, jossa tarkastelemme pohjoismaista hyvinvointia, > mutta ulkopuolisen, puolueettoman, ei-pohjoismaisen arvioijan silmin. > Millaisen yhteiskunnan olemme Pohjoismaissa rakentaneet?" == Jaksot == Alla olevaan taulukkoon on listattu jokaisen The Nordenin jakson lisäksi spin-off-jakso Breaking the cycle. Jakso Kesto Kuvaus Vankila 27 min Newyorkilaisen Attican vankilan eläkkeellejäänyt vankilanjohtaja James Conway vierailee Hämeenlinnan, Kumlan, Svartsjön ja Haldenin vankiloissa tehtävänään verrata pohjoismaista vankeinhoitoa yhdysvaltalaiseen. Työ 24 min Tokiolainen Eri Tsutsumi tarkastelee pohjoismaista tasaisen hierarkian työelämää. Uskonto 25 min Yhdysvaltalainen konservatiivinen pastori Marty McLain Georgiasta vierailee metallimessussa ja tapaa jonköpingläisen humanistin, tanskalaisen kirkkoherrapariskunnan ja Kopimistiseurakunnan edustajan. Sukupuoliroolit 28 min Venäläinen perheenäiti Maria perehtyy pohjoismaisiin sukupuolirooleihin helsinkiläisen feministin, tanskalaisen maskulistin ja sukupuolineutraalia hen-pronominia käyttävän päiväkodin kautta. Perhe 27 min Sisilialainen Carlo tutkii pohjoismaisia perhearvoja. Poliisi 24 min Los Angelesin poliisiylikomisario Peter Whittingham keskustelee Vaasan, Uumajan ja Mo i Ranan poliisien kanssa turvallisuudesta ja asevarustelusta. Breaking the cycle 60 min Amerikkalaista vankeinhoitoa tutkimaan lähtenyt ensimmäisestä jaksosta tuttu Jan Strømnes tutustuu Attican työntekijöihin ja vankeihin. == Lähteet == Luokka:Suomalaiset televisio-ohjelmat Luokka:2010-luvun televisiosarjat
David Mitton

David Nelson Godfrey Mitton (13. heinäkuuta 1938 – 16. toukokuuta 2008) oli brittiläinen elokuvaohjaaja ja -käsikirjoittaja. Hän on lastenohjelmien Tuomas Veturi ja Purtilot tekijä. == Lähteet == Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Vuonna 1938 syntyneet Luokka:Vuonna 2008 kuolleet Luokka:Tuomas Veturi
Komo (Guinea-Bissau)

Komo (myös Como) on saari sekä osa-alue eli sektori Tombalin alueella Guinea- Bissaussa. Se sijaitsee Atlantin rannikolla Tombali- ja Cumbijãjokien suistossa Catión eteläpuolella. Komosaaren taajamassa on 1 194 ja osa-alueella 8 777 asukasta (vuonna 2009, väestönlaskenta). Komosaarella vuonna 1963 käydyssä taistelussa PAIGC:n sissit valtasivat portugalilaisen varuskunnan. Kyseessä oli ensimmäinen huomattava voitto Guinea-Bissaun itsenäisyyssodassa. ==Lähteet== Luokka:Guinea-Bissaun osa-alueet Luokka:Tombalin alue
Bedanda

Bedanda on kaupunki sekä osa-alue eli sektori Tombalin alueella Guinea- Bissaussa. Se sijaitsee Cumbijãjoen varrella 24 kilometriä Catiósta koilliseen. Kaupungissa on 665 ja osa-alueella 24 293 asukasta (vuonna 2009, väestönlaskenta). Bedandan osa-alueen pinta-ala on 1 142,6 neliökilometriä. Kaupunkiväestön osuus on 2,7 %. ==Lähteet== Luokka:Guinea-Bissaun kaupungit Luokka:Guinea-Bissaun osa-alueet Luokka:Tombalin alue
Cacine

Cacine on kaupunki sekä osa-alue eli sektori Tombalin alueella Guinea- Bissaussa. Se sijaitsee Cacinejoen rannalla 95 kilometriä Catiósta maanteitse kaakkoon. Kaupungissa on 977 ja osa-alueella 15 648 asukasta (vuonna 2009, väestönlaskenta). Cacinen osa-alueen pinta-ala on 613,4 neliökilometriä. Kaupunkiväestön osuus on 6,2 %. Portugalin siirtomaa-aikana Cacine oli toisen luokan kauppapaikka, jota dominoivat libanonilaiset ja syyrialaiset kauppiaat. ==Lähteet== Luokka:Guinea-Bissaun kaupungit Luokka:Guinea-Bissaun osa-alueet Luokka:Tombalin alue
Quebo

Quebo on kaupunki sekä osa-alue eli sektori Tombalin alueella Guinea- Bissaussa. Se sijaitsee lähellä Guinean rajaa 90 kilometriä Catiósta koilliseen. Kaupungissa on 5 245 ja osa-alueella 15 372 asukasta (vuonna 2009, väestönlaskenta). Quebon osa-alueen pinta-ala on 960,4 neliökilometriä. Kaupunkiväestön osuus on 34,1 %. Portugalin siirtomaa-aikana paikkakunta tunnettiin nimellä Aldeia Formosa. ==Lähteet== Luokka:Guinea-Bissaun kaupungit Luokka:Guinea-Bissaun osa-alueet Luokka:Tombalin alue
The Visitor (UFOn albumi)

__NOTOC__ The Visitor on brittiläisen hard rock -yhtye UFOn yhdeksästoista studioalbumi, joka julkaistiin vuonna 2009. Albumilla bassokitaraa ei soita yhtyeen jäsen, vaan yhtyeen ulkopuolinen muusikko, Peter Pichl. == Kappaleet == * Kaikki kappaleet kirjoittanut Phil Mogg ja Vinnie Moore, ellei toisin mainita. # # # # # # # # # # ===Digipak -painoksen lisäkappaleet=== # == Kokoonpano == * Phil Mogg – laulu * Vinnie Moore – kitara * Paul Raymond – kosketinsoittimet, rytmikitara * Andy Parker – rummut === Vierailevat muusikot === * Peter Pichl – bassokitara * Martina Frank – taustalaulu kappaleissa ”Living Proof” ja ”Forsaken”. * Melanie Newton – taustalaulu kappaleissa ”On the Waterfront” ja ”Forsaken”. * Olaf Senkbeil – taustalaulu kappaleissa ”Saving Me”, ”On the Waterfront”, ”Hell Driver” ja ”Stop Breaking Down”. Lähde: == Arvostelut == * Allmusic: == Lähteet == Luokka:Vuoden 2009 albumit Luokka:UFOn albumit
Automatic Packet Reporting System

APRS () on radioamatöörien käyttämä järjestelmä, jossa radiolähettimen sijainti lähetetään radiotoistimelle taajuudella 144,800 MHz tai 432,500 MHz ja samalta radiotoistimelta saadaan myös muiden radiolähettimien sijainti, jotta voidaan saada selville, mitä radiolähettimiä on esimerkiksi kymmenien kilometrien päässä, jotta tiedettäisiin, mihin asemiin voidaan ottaa yhteys omalta radioasemalta. APRS-pakettiradioasemat Suomessa APRS-pakettiradioasemat Suomessa APRS-pakettiradioasemat Suomessa APRS-pakettiradioasemat Suomessa APRS-pakettiradioasemat Suomessa APRS-pakettiradioasemat Suomessa APRS- pakettiradioasemat Suomessa APRS-pakettiradioasemat Suomessa APRS- pakettiradioasemat Suomessa Sijainti Maakunta Kutsumerkki Haltija Espoo Uusimaa OH2RCHhttps://automatic.sral.fi/index.php?st=613 OH2LAK Hamina Kymenlaakso OH5ADhttps://automatic.sral.fi/index.php?st=642 OH5GIO Hausjärven Hikiä Kanta-Häme OH3RCDhttps://automatic.sral.fi/index.php?st=633 OH2JAJ, OH2LRD Helsinki Uusimaa OH2RDK-2https://automatic.sral.fi/index.php?st=619 OH2MNI Itämeren alue, meripelastusalus PR Jenny Wihuri Uusimaa OH2RDJ-8https://automatic.sral.fi/index.php?st=618 OH2SAR Järvenpää Uusimaa OH2RDPhttps://automatic.sral.fi/index.php?st=622 OH2JBB Orimattilan Artjärvi Päijät-Häme OH2RDYhttps://automatic.sral.fi/index.php?st=625 OH2Z Tampere, Hervannan vesitorni Pirkanmaa OH3RDR Tampereen teekkarien radiokerho OH3TR Tampere, Pyynikin näkötorni Pirkanmaa OH3RBE-1 Tampereen Radioamatöörit OH3NE ==Lähteet== ==Aiheesta muualla== *aprs.fi *oh3tr.fi luokka:Paikannus luokka:Radioamatööritoiminta
Sera

Sera voi tarkoittaa: * Sera, Japanin Hiroshiman prefektuurin Seran piirikunnan kunta * Seran piirikunta, Japanin Hiroshiman prefektuurin piirikunta * Seran luostari, luostari Tiibetin Lhasassa * Sera, saksalainen kalanruokayritys * Toyota Sera, Toyotan automalli
MCPA

MCPA eli 2-metyyli-4-kloorifenoksietikkahappo (C9H9ClO3) on fenoksietikkahappojohdannaisiin kuuluva orgaaninen yhdiste. Yhdistettä käytetään runsaasti rikkaruohomyrkkynä muun muassa maataloudessa. ==Ominaisuudet== MCPA on puhtaana huoneenlämpötilassa valkoista kiteistä ainetta. Tekninen epäpuhdas tuote on usein väriltään ruskehtavaa. Yhdiste liukenee vain erittäin niukasti veteen ja paremmin moniin orgaanisiin liuottimiin kuten etanoliin, dietyylieetteriin ja tolueeniin. Aine on heikko happo ja sen pKa-arvo on 3,73. MCPA on selektiivinen rikkaruohomyrkky, joka tehoaa myös muuten vaikeasti hävitettäviin rikkakasveihin kuten ohdakkeisiin ja hierakoihin. Aineen vaikutusmekanismi perustuu siihen, että se matkii kasvien luonnollista kasvuhormonia auksiinia. Se vaikuttaa kasvien DNA- ja RNA-polymeraasien toimintaan. MCPA ärsyttää ihoa, silmiä ja hengitysteitä. Aineelle altistumisesta voi seurata huonovointisuutta, pääkipua, vatsakipuja ja ripulia. Yhdiste saattaa olla karsinogeeninen. Viitattu 18.5.2017. ==Valmistus ja käyttö== MCPA:ta valmistetaan klooraamalla o-kresolia. Tässä reaktiossa muodostuva tuote reagoi seuraavaksi emäksisissä olosuhteissa kloorietikkahapon kanssa, jolloin muodostuu MCPA:ta. : MCPA on hyvin runsaasti käytetty rikkaruohomyrkky. Sitä käytetään muun muassa vilja-, vihannes- ja marjaviljelmillä, metsien istutusvaiheessa, teiden varsilla sekä pihojen, puistojen ja golfkenttien nurmilla. Yhdiste voidaan levittää joko veteen sekoitettuna emulsiona tai jauheena. MCPA soveltuu myös käytettäväksi yhdessä muiden rikkaruohomyrkkyjen kanssa seoksina. ==Lähteet== == Aiheesta muualla == Luokka:Kasvintorjunta-aineet
Seran piirikunta

Seran piirikunta () on Japanin piirikunta Honshūn saarella Chūgokun alueella Hiroshiman prefektuurissa. Se sijaitsee sisämaan ylänköalueella prefektuurin keskiosassa Onomichin pohjoispuolella. Piirikunnassa on 16 743 asukasta (vuonna 2017) ja sen pinta-ala on 278,14 neliökilometriä. Seran piirikunnassa on kuntaliitosten myötä jäljellä vain yksi kunta, Sera. == Historia == Seran piirikunta perustettiin vuonna 1878. Japanin kuntalaitoksen perustamisen yhteydessä vuonna 1889 se jaettiin kolmeentoista kuntaan: Higashi, Higashiōta, Hirosada, Kanda, Kōzan, Mikawa, Nishiōta, Oguni, Ōmi, Tsukushi, Tsuna, Ueda ja Yoshikawa. Niistä maaseutukaupungin aseman sai ensimmäisenä Kōzan vuonna 1898. Shōwa-kauden suurten kuntaliitosten myötä 1950-luvun puolivälissä syntyivät Seranishin (1954) ja Seran (1955) maaseutukaupungit. 1950-luvun lopussa piirikunnassa olikin jäljellä enää kolme maaseutukaupunkia. Kun vuonna 2004 Kōzan ja Seranishi liitettiin Seraan, siitä tuli piirikunnan ainoa jäljellä oleva kunta. == Lähteet == == Aiheesta muualla == Luokka:Hiroshiman prefektuuri
Quinhamel

Quinhamel on kaupunki Guinea-Bissaussa. Se sijaitsee Geba- ja Mansoajokien välisellä Bissausaarella 35 kilometriä Bissausta länteen. Kaupunki on Biombon alueen ja Quinhamelin osa-alueen eli sektorin hallinnollinen keskus. Kaupungissa on 5 594 ja osa-alueella 42 659 asukasta (vuonna 2009, väestönlaskenta). Quinhamelin osa-alueen pinta-ala on 451,0 neliökilometriä. Kaupunkiväestön osuus on 13,1 %. ==Lähteet== Luokka:Biombon alue Luokka:Guinea-Bissaun kaupungit Luokka:Guinea-Bissaun osa-alueet
Safim

Safim on kaupunki sekä osa-alue eli sektori Biombon alueella Guinea-Bissaussa. Se sijaitsee Geba- ja Mansoajokien välisellä Bissausaarella 36 kilometriä Quinhamelista itään. Kaupungissa on 2 705 ja osa-alueella 17 356 asukasta (vuonna 2009, väestönlaskenta). Safimin osa-alueen pinta-ala on 174,8 neliökilometriä. Kaupunkiväestön osuus on 15,6 %. ==Lähteet== Luokka:Biombon alue Luokka:Guinea-Bissaun kaupungit Luokka:Guinea-Bissaun osa-alueet
Prabis

Prabis on kaupunki sekä osa-alue eli sektori Biombon alueella Guinea- Bissaussa. Se sijaitsee Gebajoen suussa 49 kilometriä Quinhamelista maanteitse kaakkoon. Kaupungissa on 2 731 ja osa-alueella 33 024 asukasta (vuonna 2009, väestönlaskenta). Prabisin osa-alueen pinta-ala on 213,0 neliökilometriä. Kaupunkiväestön osuus on 8,3 %. ==Lähteet== Luokka:Biombon alue Luokka:Guinea- Bissaun kaupungit Luokka:Guinea-Bissaun osa-alueet
Tentshepeh

Tentshepeh voi tarkoittaa: * Tentshepeh, faarao Seshonk I:n äiti. * Tentshepeh, faarao Osorkon II:n tytär.
Bigene

Bigene on kylä sekä osa-alue eli sektori Cacheun alueella Guinea-Bissaussa. Se sijaitsee Cacheujoen varrella 140 kilometriä Cacheusta maanteitse itään. Osa- alueella 51 412 asukasta (vuonna 2009, väestönlaskenta). Bigenen osa-alueen pinta-ala on 1 082,2 neliökilometriä. Siellä sijaitsee Ingorén kaupunki, jossa oli 7 808 asukasta vuonna 2009. Kaupunkiväestön osuus on 15,2 %. ==Lähteet== Luokka:Cacheun alue Luokka:Guinea-Bissaun osa-alueet
Bula

Bula on kaupunki sekä osa-alue eli sektori Cacheun alueella Guinea-Bissaussa. Se sijaitsee Cacheu- ja Mansoajokien välisellä alueella 70 kilometriä Cacheusta kaakkoon. Kaupungissa on 8 678 ja osa-alueella 29 557 asukasta (vuonna 2009, väestönlaskenta). Bulan osa-alueen pinta-ala on 746,0 neliökilometriä. Kaupunkiväestön osuus on 29,4 %. ==Lähteet== Luokka:Cacheun alue Luokka:Guinea-Bissaun kaupungit Luokka:Guinea-Bissaun osa-alueet
Caió

Caió on kaupunki sekä osa-alue eli sektori Cacheun alueella Guinea-Bissaussa. Se sijaitsee Jetasaaren mantereesta erottavan kanaalin rannalla 60 kilometriä Cacheusta etelään. Kaupungissa on 1 189 ja osa-alueella 12 696 asukasta (vuonna 2009, väestönlaskenta). Caión osa-alueen pinta-ala on 664,3 neliökilometriä. Kaupunkiväestön osuus on 9,4 %. ==Lähteet== Luokka:Cacheun alue Luokka:Guinea-Bissaun kaupungit Luokka:Guinea-Bissaun osa-alueet
Gullane Entertainment

Gullane Entertainment (alun perin The Britt Allcroft Company) oli brittiläinen tuotantoyhtiö joka tuotti lastenohjelmia, muun muassa Tuomas Veturin. == Lähteet == Luokka:Brittiläiset yritykset Luokka:Yhdistyneen kuningaskunnan televisio